Lav et referat af nedenstående tekst:

Tekst:
Takket være en årvågen natteravn fik en brand i en etageejendom i Aalborg en lykkelig slutning. Natten til torsdag klokken halv fire gik alarmen ellers hos Nordjyllands Politi. En melding om en brand på en altan på Bjørnøgade tæt ved Øster Anlæg. Da Nordjyllands Beredskab holder til i nabolaget, tog det kun brandmændene fem minutter at nå frem, og her kunne de slukke den mindre brand. Forinden var det dog lykkedes for den vakse nabo at evakuere samtlige beboere i opgangen, hvor branden var brudt ud på en altan. En handling, der torsdag morgen møder stor ros fra vagthavende René Kortegaard. - En vaks beboer så røgen fra altanen på 2. sal, og han er med det samme oppe og banke på ved lejligheden for at få beboerne ud. Han har så også sørget for at få alle andre ud derfra, og det har betydet, at ingen har fået røgskader, siger han. Politiet vurderer umiddelbart, at branden skyldes en cigaret, der har ulmet i et askebæger på altanen. Ingen beboere kom til skade - og ingen havde brug for at blive kørt til tjek for røgskader på hospitalet. Branden var slukket fuldt ud klokken 3.46.

Referat:
Alle beboere blev hurtigt evakueret af naboen, der havde set røg på en altan på 2. sal. Han modtager i dag stor ros fra vagthavende hos Nordjyllands Politi for sin snarrådige indsats.